recursal/SuperWikiNEXT-32B huggingface dataset:
संगीत गोष्ठी का उदाहरण।
पहले गायक या वादक अपने गायन या वादन का प्रदर्शन राजाओं या रईसों के सम्मुख करता था अथवा किसी धार्मिक उत्सव के समय मंदिरों में करता था। कभी-कभी वह मेले इत्यादि में भी जाकर अपनी कला का प्रदर्शन करता था। किंतु उसके पास ऐसा कोई साधन नहीं था जिसके द्वारा वह संगीत के एक पूर्वनिर्धारित कार्यक्रम को जनता के सामने प्रस्तुत कर सके।

यूरोप में इंग्लैंड, फ्रांस, जर्मनी, इटली, इत्यादि देशों में **संगीतगोष्ठी** का आयोजन प्रारंभ हुआ। इसे "**कंसर्ट**" (concert) कहते हैं। संगीत सभाएँ या संगीत विद्यालय अथवा कुछ व्यवसायी लोगों ने संगीतगोष्ठी का आयोजन प्रारंभ किया। किसी अच्छे कलाकार या कलाकारों के गायन वादन का कार्यक्रम किसी बड़े भवन में संपन्न होता था। इस संगीतगोष्ठी में जनता का प्रवेश टिकट या चंदे के द्वारा होने लगा। इस प्रकार की संगीतगोष्ठियाँ अमरीका और अन्य देशों में प्रारंभ हुई। बड़े बड़े नगरों में इस प्रकार की गोष्ठियों के लिए विशाल गोष्ठीभवन (concert hall) या सभाभवन (Auditorium) बन गए। भारत में इस प्रकार की संगीतगोष्ठी का आयोजन बंबई, पूना, कलकत्ता इत्यादि बड़े नगरों में प्रारंभ हो गया है। इन संगीतगोष्ठियों के अतिरिक्त भारत में कई स्थानों में संगीतोत्सव या संगीतपरिषदों का आयोजन भी होता है जिनमें बहुत से कलाकार एकत्र होते है और उनका कार्यक्रम प्रस्तुत किया जाता है। इनमें श्रोताओं का प्रवेश टिकट द्वारा होता है।

यूरोप के 18वीं शती में संगीतगोष्ठी के आयोजन और प्रबंध के लिए बहुत सी संस्थाएँ स्थापित हो गई। ये संस्थाएँ संगीतगोष्ठियों का आयोजन करने लगीं और संचित द्रव्य में से कलाकार तथा आयोजन और प्रबंध के लिए एक भाग लेने लगीं। सामंतों और रईसों का आश्रय समाप्त होने पर कलाकारों के कार्यक्रम के आयोजन के लिए स्थान स्थान पर संस्थाएँ स्थापित होने लगी और 19वीं शती तक इन संस्थाओं ने एक अंतरराष्ट्रीय व्यवसाय का रूप धारण कर लिया।

संगीतगोष्ठी के अर्थ के अतिरिक्त फ्रांस, जर्मनी और इटली में कंसर्ट एक विशिष्ट वाद्य-संगीत-प्रबंध के अर्थ में भी प्रयुक्त होता है।
नाभिकीय विखंडन का चलित चित्रण (एनिमेशन)
वह प्रक्रिया जिसमे एक भारी नाभिक दो लगभग बराबर नाभिकों में टूट जाता हैं **विखण्डन** (fission) कहलाता हैं। इसी अभिक्रिया के आधार पर बहुत से परमाणु रिएक्टर या परमाणु भट्ठियाँ बनायी गयीं हैं जो विद्युत उर्जा का उत्पादन करतीं हैं। 

यूरेनियम-२३५ नाभिक का न्यूट्रॉन द्वारा विखण्डन ये विखंडन कितने समय में होता है

  

परमाणु विखंडन की खोज 19 दिसंबर 1938 को बर्लिन में जर्मन रसायनज्ञ ओटो हैन और फ्रिट्ज़ स्ट्रैसमैन द्वारा की गई थी। भौतिक विज्ञानी लिसे मीटनर और उनके भतीजे ओटो रॉबर्ट फ्रिस्क ने जनवरी 1939 में इसे सैद्धांतिक रूप से समझाया। फ्रिस्क ने जीवित कोशिकाओं के जैविक विखंडन के अनुरूप इस प्रक्रिया को "विखंडन" नाम दिया। फरवरी 1939 में परमाणु विखंडन पर अपने दूसरे प्रकाशन में, हैन और स्ट्रैसमैन ने विखंडन प्रक्रिया के दौरान अतिरिक्त न्यूट्रॉन के अस्तित्व और मुक्ति की भविष्यवाणी की, जिससे परमाणु श्रृंखला प्रतिक्रिया की संभावना खुल गई।

इन्हें भी देखें
---------------

* नाभिकीय संलयन (न्यूक्लियर फ्यूजन)
* नाभिकीय शृंखला अभिक्रिया
* परमाणु बम
* परमाणु भट्ठी

बाहरी कड़ियाँ
-------------

* The Effects of Nuclear Weapons
* Annotated bibliography for nuclear fission from the Alsos Digital Library
* The Discovery of Nuclear Fission Historical account complete with audio and teacher's guides from the American Institute of Physics History Center
* atomicarchive.com Nuclear Fission Explained
* Nuclear Files.org What is Nuclear Fission?
* Nuclear Fission Animation
**एंडरसन सूजा कॉन्सीकाओ** (जन्म 1 फरवरी 1994) को एंडरसन तालिस्का या केवल तालिस्का के नाम से जाना जाता है। वे एक ब्राज़ीलियाई पेशेवर फुटबॉलर हैं जो सऊदी प्रोफ़ेशनल लीग क्लब अल नासर के लिए हमलावर (अटैकिंग) मिडफील्डर और फॉरवर्ड के रूप में खेलते हैं।

आरंभिक जीवन
-----------

तलिस्का ने पेशेवर रूप से अपना पहला मैच 7 जुलाई 2013 को कोरिंथियंस के खिलाफ खेला था। उन्होंने साओ पाउलो के खिलाफ अगले मैच में अपना पहला गोल किया। 5 जुलाई 2014 को अपने पहले सीज़न के बाद तलिस्का €4.75 मिलियन की रक़म पर पुर्तगाली चैंपियन बेनफिका में खेलने चले गए। यह शुल्क एक बहिया खिलाड़ी के लिए सबसे अधिक भुगतान था।

18 जुलाई 2014 को, उन्होंने एस्टोरिल के खिलाफ टाका डी होनरा सेमीफाइनल में बेनफिका के लिए अपना पहला गोल किया। उन्होंने 12 सितंबर को विटोरिया डी सेतुबल के खिलाफ जीत में हैट्रिक बनाई। 27 सितंबर को, उन्होंने एस्टोरिल के खिलाफ घर से बाहर जीत (3-2) में लगातार दो गोल किए और पांच गोल के साथ प्राइमिरा लीगा के शीर्ष गोलस्कोरर बन गए। 5 अक्टूबर को, उन्होंने पुर्तगाली लीग में अपना छठा गोल किया और शीर्ष स्कोरर की बढ़त बनाए रखी। 31 अक्टूबर को उन्होंने प्राइमिरा लिगा में अपना आठवां और लगातार चौथा गोल किया, रियो एवेन्यू (1-0) के खिलाफ घरेलू जीत में, शीर्ष स्कोरर की बढ़त बरकरार रखी।

इन्हें भी देखें
---------------

* काका (फुटबॉल खिलाड़ी)

संदर्भ
------

1. ↑  "एंडरसन तलिस्का एस्ट्रिया ना सीरी ् कॉन्त्रा ओ कोरिंथियंस". बहिया एलर्ता. 5 जुलाई 2013. मूल से 14 जुलाई 2014 को पुरालेखित.
2. ↑  "बहिया वेंस नो मोरुंबी ई औमेंता प्रेस्साओ सोब्रे ओ साओ पाओलो". *globoesporte.com.br*. 10 जुलाई 2013.
3. ↑  "अते ब्रेवे". इस्पोर्ते क्लबे बहिया ऑफ़िशियल वेबसाइट. अभिगमन तिथि 5 जुलाई 2014.

बाहरी कड़ियाँ
-------------

|  |  |
| --- | --- |
|  | **तलिस्का** से संबंधित मीडिया विकिमीडिया कॉमंस पर उपलब्ध है।  |
**श्रीमति स्नेहलता श्रीवास्तव** (जन्म 18 सितंबर 1957) लोकसभा की पहली महिला महासचिव हैं। वे 29 नवंबर, 2017 को लोकसभा की पहली महिला महासचिव नियुक्त हुईं। इस पद पर उनका कार्यकाल 1 दिसंबर, 2017 से 30 नवंबर, 2018 तक है। इसके पूर्व वे भारत के राष्ट्रीय कृषि और ग्रामीण विकास बैंक की अध्यक्ष रह चुकी हैं। वे मध्य प्रदेश कैडर के 1982 बैच की भारतीय प्रशासनिक सेवा अधिकारी हैं और वित्तीय सेवा विभाग, वित्त मंत्रालय, भारत सरकार में अपर सचिव के पद पर हैं। वे आईडीबीआई बैंक लिमिटेड, आईडीएफसी लिमिटेड और भारतीय साधारण बीमा निगम के निदेशक मंडल में एक निदेशक भी हैं। ०१ दिसंबर २०१७ को भारत के लोकसभा की प्रथम महिला महासचिव पद पर उनकी नियुक्ति हुयी है।

प्रारंभिक जीवन व शिक्षा
-----------------------

श्रीमती स्नेहलता श्रीवास्तव का जन्म 18 सितंबर 1957 को हुआ। वे शहरी भूगोल में विशेषज्ञता के साथ भूगोल में स्नातकोत्तर हैं और क्षेत्रीय आयोजना और आर्थिक विकास में एम फिल किया है।

करियर
-----

भारतीय प्रशासनिक सेवा के 30 वर्ष से अधिक के अपने कार्यकाल में उन्होंने विविध कार्यक्षेत्रों में काम किया है जिनमें वित्त, दूरसंचार, राजमार्ग, राजस्व, बहुपक्षीय बैंक अर्थात् विश्व बैंक और एशियाई विकास बैंक, विदेशी मुद्रा नियंत्रण, अमेरिका और कनाडा के संबंध में द्विपक्षीय सहयोग शामिल हैं।

विदेशी मुद्रा प्रबंध अधिनियम (फेमा) बनाने के समय श्रीमती श्रीवास्तव ने फेमा के तहत विभिन्न विनियम तैयार करने में महत्वपूर्ण भूमिका निभाई थी। मध्य प्रदेश में, जिला मजिस्ट्रेट और उप डिवीजनल मजिस्ट्रेट के रूप में कानून और व्यवस्था से संबंधित कार्य करने के अलावा शिक्षा, खनन, भूमि प्रबंधन, बिजली और उद्योग जैसे क्षेत्रों में भी काम किया। वे तीन वर्षों तक मध्य प्रदेश के वित्त विभाग में निदेशक, बजट भी रहीं।

सन्दर्भ
-------

1. 1 2 3  "निदेशक मण्डल". राष्ट्रीय कृषि और ग्रामीण विकास बैंक, आधिकारिक वैबसाईट. मूल से 3 दिसंबर 2013 को पुरालेखित. अभिगमन तिथि 30 नवम्बर 2013.

| * दे
* वा
* सं
विकिपरियोजना हिन्द की बेटियाँ में शामिल वित्त एवं अर्थशास्त्र से जुड़ी जीवनियाँ |
| --- |
| बैंकिंग सेक्टर | 
* अर्चना भार्गव
* अनिता कपूर
* अरुन्धति भट्टाचार्य
* इला भट्ट
* इंदिरा राजारमन
* उषा अनंतसुब्रमण्यम
* उषा सांगवान
* ऊषा थोरट
* कल्पना मोरपारिया
* काकू नखाते
* चित्रा रामकृष्ण
* चंदा कोचर
* दीपाली पंत जोशी
* मीरा सान्याल
* रेणु सूद कर्नाड
* विजयलक्ष्मी अय्यर
* शिखा शर्मा
* शुभलक्ष्मी पणसे
* श्यामला गोपीनाथ
* स्नेहलता श्रीवास्तव
* नैना लाल किदवई
* मालविका सिन्हा

 |
| उद्योग एवं व्यवसाय | 
* अवन्ति शंकरनारायण
* इंदिरा नुई
* संगीता पेंडुरकर
* श्चौना चौहान सलूजा
* विनीता बाली
* अवनी देवड़ा
* आरती कृष्ण
* मल्लिका श्रीनिवासन
* सुलज्जा फिरोदिया मोटवानी
* तान्या दुबाश
* ज्योत्सना सूरी
* प्रिया पॉल
* लीना नायर
* किरण मजूमदार-शॉ
* इंदु जैन

 |
| अन्य वर्ग/क्षेत्र देखें |
**प्रेरक मांकड़** (जन्म 23 मार्च 1994) एक भारतीय क्रिकेटर हैं जो सौराष्ट्र के लिए खेलते हैं।
प्रेरक मांकड़ एक भारतीय क्रिकेटर हैं जो घरेलू क्रिकेट में सौराष्ट्र और इंडियन प्रीमियर लीग (आईपीएल) में लखनऊ सुपर जायंट्स के लिए खेलते हैं। वह दाएं हाथ के बल्लेबाज और दाएं हाथ के मध्यम तेज गेंदबाज हैं।
मांकड़ का जन्म 23 अप्रैल, 1994 को सिरोही, गुजरात में हुआ था। उन्होंने 2015-16 रणजी ट्रॉफी में सौराष्ट्र के लिए प्रथम श्रेणी में पदार्पण किया था। तब से उन्होंने 35 प्रथम श्रेणी मैच खेले हैं, 35.00 की औसत से 1,400 रन बनाए हैं और 33.00 की औसत से 50 विकेट लिए हैं।
प्रेरक मांकड़ का जन्म 23 अप्रैल 1994 को राजकोट, गुजरात में एक मध्यमवर्गीय हिंदू परिवार में हुआ था। उनके पिता का नाम नीलेशकुमा है। प्रेरक को क्रिकेट की शुरुआत में काफी परेशानियों का सामना करना पड़ा था। जैसे ही उन्होंने प्रथम श्रेणी टूर्नामेंट में खेलना शुरू किया, उनका एकमात्र सपना भारतीय टीम के लिए खेलना था। प्रेरक क्रिकेट खेलते समय तेज गेंदबाजी पर विकेट लेना और लंबे शॉट मारना पसंद करते हैं।
प्रेरक मांकड़ के करियर की कुछ झलकियाँ 

2017-18 रणजी ट्रॉफी में 600 रन बनाए, जिसमें दो शतक शामिल हैं।
2017-18 रणजी ट्रॉफी में 20 विकेट लिए।
2017-18 विजय हजारे ट्रॉफी में 200 रन बनाए।
2017-18 विजय हजारे ट्रॉफी में 10 विकेट लिए।
2022 सीजन में पंजाब किंग्स के लिए आईपीएल में डेब्यू किया।
2023 की आईपीएल नीलामी में लखनऊ सुपरजाइंट्स ने खरीदा था। उन्होंने 2 अप्रैल, 2023 को बेंगलुरु के एम. चिन्नास्वामी स्टेडियम में आयोजित रॉयल चैलेंजर्स बैंगलोर और लखनऊ सुपर जायंट्स के बीच एक मैच में अपना आईपीएल डेब्यू किया। अपने डेब्यू मैच के दौरान उनके बल्ले से 21 रन निकले थे।.
एक क्रिकेटर के रूप में प्रेरक मांकड़ की कुछ ताकत और कमजोरियां इस प्रकार हैं:

  

प्रेरक मांकड़ के करियर की ताकत:
बल्लेबाजी: मांकड़ एक हार्ड हिटिंग बल्लेबाज है जो तेजी से रन बना सकता है। वह एक अच्छे क्षेत्ररक्षक भी हैं।
गेंदबाजी: मांकड़ एक उपयोगी गेंदबाज है जो पारी के शुरुआती और बाद के दोनों चरणों में विकेट ले सकता है।
कमजोरियां:
मांकड़ अभी भी अपने खेल का विकास कर रहा है और कई बार असंगत हो सकता है।
उन्हें अपनी गेंदबाजी इकॉनमी रेट पर काम करने की जरूरत है।
कुल मिलाकर, प्रेरक मांकड़ एक प्रतिभाशाली ऑलराउंडर है, जो आने वाले वर्षों में सौराष्ट्र और लखनऊ सुपर जायंट्स के लिए एक प्रमुख खिलाड़ी बनने की क्षमता रखता है।

```
* स्रोत  Archived 2023-05-15 at the Wayback Machine
```

सन्दर्भ
-------

1. ↑  "Prerak Mankad". *ESPN Cricinfo*. मूल से 11 फ़रवरी 2016 को पुरालेखित. अभिगमन तिथि 24 February 2016.
**स्वामी शुकदेवानन्द स्नातकोत्तर महाविद्यालय** (अंग्रेजी:S.S.P.G. College) भारत में उत्तर प्रदेश के जिला शाहजहाँपुर का एक ऐसा उल्लेखनीय शिक्षा संस्थान है जिसने स्व-वित्तपोषित परियोजना के सहारे उन्नति की। रुहेलखण्ड विश्वविद्यालय, बरेली से सम्बद्ध यह महाविद्यालय शाहजहाँपुर नगर में दिल्ली लखनऊ राजमार्ग के समीप मुमुक्षु आश्रम परिसर में स्थित है।

इस महाविद्यालय की स्थापना सन् 1964 में स्वामी शुकदेवानन्द सरस्वती ने अपनी मृत्यु से केवल एक वर्ष पूर्व की थी। सन् 1965 में स्वामीजी के निधन के पश्चात् इसका नामकरण इसके संस्थापक के नाम पर ही स्वामी शुकदेवानन्द स्नातकोत्तर महाविद्यालय कर दिया गया। वैसे इसे **एस॰एस॰पी॰जी॰ कॉलेज** के संक्षिप्त नाम से भी जाना जाता है।

सन् 1964 में स्थापना के एक वर्ष बाद 1965 में केवल बी॰एड॰ की कक्षाओं के साथ इस विद्यालय की शुरुआत हुई थी। उस समय बी॰एड॰ की कक्षाओं के लिये ही सरकार द्वारा अनुमति मिली थी। बाद में स्व-वित्तपोषित परियोजना के माध्यम से यह विद्यालय उत्तरोत्तर प्रगति करता गया।

कला, विज्ञान, वाणिज्य और शिक्षा संकाय के अलावा इस विद्यालय में कम्प्यूटर साइंस की शिक्षा भी दी जाती है। प्राचार्य, आचार्य, प्रवक्ता व अन्य सहकर्मियों के समर्पण भाव से काम करने के कारण इस संस्थान ने शिक्षा के क्षेत्र में गुणवत्ता के साथ कभी समझौता नहीं किया। और उसी के चलते आज इस मुकाम तक पहुँचा है।

संकाय
-----

इस महाविद्यालय में कला, विज्ञान, वाणिज्य और शिक्षा संकाय के अलावा कम्प्यूटर साइंस, प्रबन्धन व प्रशिक्षण के निम्न संकाय हैं:

### कला संकाय

* **स्नातक स्तर:**

बी॰ए॰ 

### विज्ञान संकाय

* **स्नातक स्तर:**

बी॰एससी॰ (बायोग्रुप)

### वाणिज्य संकाय

* **स्नातकोत्तर स्तर:**

एम॰कॉम॰ 

### शिक्षा संकाय

* **स्नातक स्तर:**

बी॰एड॰

* **स्नातकोत्तर स्तर:**

एम॰एड॰ 

### कम्प्यूटर विज्ञान संकाय

* **स्नातक स्तर:**

बी॰सी॰ए॰

* **स्नातकोत्तर स्तर:**

पी॰जी॰डी॰सी॰ए॰ 

### प्रबन्धन प्रशिक्षण संकाय

* **स्नातक स्तर:**

बी॰बी॰ए॰

सन्दर्भ
-------

1. ↑  इन्स्टीट्यूट प्रोफाइल Archived 2014-02-20 at the Wayback Machine अभिगमन तिथि: २५ जनवरी २०१४
2. ↑  महाविद्यालय के बारे में जानकारी Archived 2014-02-02 at the Wayback Machine अभिगमन तिथि: २५ जनवरी २०१४
3. ↑  पूरा महाविद्यालय: एक नज़र में Archived 2014-02-07 at the Wayback Machine अभिगमन तिथि: २५ जनवरी २०१४

इन्हें भी देखें
---------------

* बरेली कॉलेज

बाहरी कड़ियाँ
-------------

* स्वामी शुकदेवानन्द स्नातकोत्तर महाविद्यालय  - अधिकृत जालस्थल
**हिन्दी से पंजाबी यान्त्रिक अनुवादक**, पंजाब विश्वविद्यालय, पटियाला में डा गुरप्रीत सिंह और डा विशाल गोयल द्वारा विकसित किया था, जिसका उद्देश्य हिन्दी पाठ का पंजाबी पाठ मे अनुवाद करना था। यह सीधी अप्रोच पर आधारित है। इसमे पूर्वप्रक्रमण (पाठ सामान्यिकरण, विन्यास प्रतिस्थापन, व्यक्तिवाचक संज्ञा प्रतिस्थापन), अनुवाद इन्जन (उपनाम पहचान, शीर्षक पहचान, शब्दकोश खोजन, शब्दार्थ असंदिग्धता, रूपान्तरण विश्लेषण, लिप्यन्तरण) और पश्चातवर्ती प्रक्रमण मापांक सम्मिलित हैं। यह अनुवादक उपयोग हेतु ऑनलाइन उपलब्ध है। इसकी सुबोधता परीक्षण शुद्धता ९४% है। इसके विकासकर्ता अभी भी इसकी शुद्धता सुधारने पर काम कर रहे हैं।

सन्दर्भ
-------

1. ↑  "संग्रहीत प्रति". मूल से 9 जनवरी 2010 को पुरालेखित. अभिगमन तिथि 23 मार्च 2010.
2. ↑  "संग्रहीत प्रति". मूल से 29 मार्च 2010 को पुरालेखित. अभिगमन तिथि 23 मार्च 2010.
3. ↑  "संग्रहीत प्रति". मूल से 28 मार्च 2010 को पुरालेखित. अभिगमन तिथि 23 मार्च 2010.

इन्हें भी देखें
---------------

* गूगल अनुवाद

बाहरी कड़ियाँ
-------------

* ऑनलाइन हिन्दी से पंजाबी यान्त्रिक अनुवादक
* आईआईआईटी हैदराबाद हिन्दी से पंजाबी यान्त्रिक अनुवाद प्रणाली
* यन्त्र अनुवाद प्रणाली में अग्रिमता
* हिन्दी से पंजाबी यन्त्र अनुवाद प्रणाली का मूल्यांकन
* हिन्दी और पंजाबी भाषाओं की लिपियों का तुलनात्मक शोध
* हिन्दी का रूपात्मक विश्लेषक और उत्पक
**मेधा पाटकर** दिसम्बर १, १९५४ में जन्मीं थी। वे एक भारतीय सामाजिक कार्यकर्ता तथा सामाज सुधारक है। वे भारतीय राजनीतिज्ञ भी है। मेधा पाटकर नर्मदा बचाओ आंदोलन की संस्थापक के नाम से भी जानी जाती है। उनहोने नर्मदा बचाओ आंदोलन की शुरुआत की थी।

नर्मदा बचाओ आंदोल
-----------------

मेधा पाटकर पर्यावरण सक्रियता के लिए मानी जाती हैं। नर्मदा बचाओ आंदोलन में उनका गहरा हाथ हैं। नर्मदा नदी महाराष्ट्रा, मध्या प्रदेश तथा गुजरात में से बहकर अरेबिअन समुद्र तक पहुँचती हैं। इस नदी पर काफ़ी सारे छोटे बांध एवं सरदार सरोवर बांध को बनाने की अनुमती सरकार ने दी थी। इस से हज़ारो आदीवासियों का नुकसान होता। साथ ही साथ किसानों का भी नुकसान हो रहा था। उन से उनकी रहने की जगह छीन लिया जा रहा था। आदीवासियों का विस्थापन हो रहा था और उस के लिये उन्हें मुआवजा भी नहीं दिया जा रहा था। पाटकर उन लोगों में से एक थी जो इस अन्याय से लड़ रही थी। अपना पूरा समय नर्मदा नदी पर लगाने के लिए उन्होनें अपनी पी.एच.डी की पढ़ाई छोड़ दी।

सन्दर्भ
-------

1. ↑  Golden, Frederic (April 26, 2000), "A Century of Heroes", *TIME*
2. ↑  "TISS official website – About TISS". *Tiss.edu*. TISS. अभिगमन तिथि 25 July 2017.
***सर्वाइवर इंडिया*** एक भारतीय रियलिटी टेलीविजन गेम शो फ्रेंचाइजी है जो 1997 में चार्ली पार्सन्स द्वारा बनाए गए स्वीडिश शो *एक्सपीडिशन रॉबिन्सन* पर आधारित है। इसका निर्माण बनिजय इंडिया द्वारा किया गया है। इसके बाद, शो को अंतरराष्ट्रीय स्तर पर सिंडिकेट किया गया और ज़ी5 ओटीटी प्लेटफार्मों के माध्यम से उपलब्ध कराया गया। *सर्वाइवर इंडिया* मूल रूप से 2012 में हिंदी भाषा में शुरू किया गया था और लगभग 10 साल बाद 2021 में इसे तमिल में रूपांतरित किया गया।

अवलोकन
------

उत्पादन में दो संस्करण हैं। इसे पहली बार 2012 में हिंदी भाषा में बनाया गया था। 2012 में, स्टार इंडिया को हिंदी में *सर्वाइवर इंडिया* के निर्माण के अधिकार मिले और स्टार प्लस में शुरुआत हुई। 2021 में, इसने ज़ी तमिल के माध्यम से तमिल में शुरुआत की।

इतिहास
------

सर्वाइवर इंडिया स्वीडिश शो *एक्सपीडिशन रॉबिन्सन* का हिंदी भाषा रूपांतरण है। सर्वाइवर इंडिया का पहला सीज़न स्टारप्लस पर प्रसारित किया गया था और इसकी मेजबानी समीर कोचर ने की थी।

2021 की शुरुआत में, शो का तमिल में विस्तार हुआ और यह दक्षिण भारत में पहला संस्करण था और इसे ज़ी तमिल पर प्रसारित किया गया और अर्जुन सरजा द्वारा होस्ट किया गया।

संदर्भ
------

1. ↑  "'Survivor' Returns To India After 10-Year Hiatus". *deadline.com* (अंग्रेज़ी में). 27 July 2021. अभिगमन तिथि 2021-09-19.
2. ↑  "Banijay Asia Launches Survivor India Comeback". *www.banijay.com* (अंग्रेज़ी में). 2021-07-27. अभिगमन तिथि 2021-09-18.
3. ↑  "Survival of the fittest". *The Indian Express*. 30 December 2011.
4. ↑  "'Survivor' series Tamil version host,female,male contestants and premiere date revealed". *www.indiaglitz.com* (अंग्रेज़ी में). 2021-08-22. अभिगमन तिथि 2021-09-18.
किसी चुम्बक का **चुम्बकीय आघूर्ण** (magnetic moment) वह राशि है जो बताती है कि उस चुम्बक को किसी वाह्य चुम्बकीय क्षेत्र में रखने पर वह कितना बलाघूर्ण अनुभव करेगा। छद़ चुम्बक, एक लूप जिसमें विद्युत धारा बह रही हो, परमाणु का चक्कर काटता इलेक्ट्रॉन, अणु, ग्रह आदि सभी का चुम्बकीय आघूर्ण होता है।

### धारावाही लूप का चुम्बकीय आघूर्ण

धारा **I** तथा क्षेत्रफल **S** वाले लूप का चुम्बकीय आघूर्ण {\displaystyle {\vec {\mu }}} 
यदि किसी समतल धारावाही लूप में नियत धारा बह रही हो तो उससे एक चुम्बकीय क्षेत्र पैदा होता है। इस क्षेत्र की विशेषता उसका चुम्बकीय द्विध्रुव आघूर्ण होता है, जिसका व्यंजक निम्नलिखित है-

{\displaystyle {\vec {\mu }}=I{\vec {S}}}
जहाँ

{\displaystyle {\vec {\mu }}} – चुम्बकीय द्विध्रुव आघूर्ण है
{\displaystyle {\vec {S}}} – लूप का क्षेत्र सदिश (इसका परिमाण लूप के क्षेत्रफल के बराबर होता है)
{\displaystyle I} – लूप धारा
द्विध्रुव आघूर्ण एक सदिश राशि है जो लूप के क्षेत्र के लम्बवत होती है जैसा चित्र में दिखाया गया है।

सन्दर्भ
-------

इन्हें भी देखें
---------------

* चुम्बकीय द्विध्रुव
* द्विध्रुव चुम्बक
**छतरपुर मन्दिर** दिल्ली के दक्षिण में स्थित एक मन्दिर है। इसका वास्तविक नाम *श्री आद्या कात्यायनी शक्तिपीठ मन्दिर* है। यह भारत का दूसरा सबसे बड़ा मन्दिर परिसर है। यह मन्दिर देवी कात्यायनी को समर्पित है। 

इस मन्दिर की स्थापना बाबा सन्त नागपाल जी द्वारा १९७४ में हुई थी। यह मंदिर गुंड़गांव-महरौली मार्ग के निकट छतरपुर में स्थित है। यह मंदिर सफेद संगमरमर से बना हुआ है और इसकी सजावट बहुत की आकर्षक है। दक्षिण भारतीय शैली में बना यह मंदिर विशाल क्षेत्र में फैला है। मंदिर परिसर में खूबसूरत लॉन और बगीचे हैं। 

मूल रूप से यह मंदिर माँ दुर्गा को समर्पित है। इसके अतिरिक्त यहाँ भगवान शिव, विष्णु, देवी लक्ष्मी, हनुमान, भगवान गणेश और राम आदि देवी-देवताओं के मंदिर भी हैं।

दुर्गा पूजा और नवरात्रि के अवसर पर पूरे देश से यहां भक्त एकत्र होते हैं और समारोह में भाग लेते हैं। इस दौरान यहां भक्तों की भारी भीड़ होती है। यहां एक पेड़ है जहां श्रद्धालु धागे और रंग-बिरंगी चूड़ियां बांधते हैं। लोगों का मानना है कि ऐसा करने से मनोकामना पूर्ण होती है।

| * दे
* वा
* सं
दिल्ली  के दर्शनीय स्थल |
| --- |
| अजमेरी गेट · अशोक स्तंभ · इण्डिया गेट · चाँदनी चौक  ·  क़ुतुब मीनार ·  जन्तर मन्तर · जामा मस्जिद · बहाई मन्दिर · बिरला मन्दिर · राष्ट्रीय स्टेडियम · प्रगति मैदान  · राज घाट ·  राष्ट्रपति भवन ·  मुगल उद्यान ·  लाल किला ·  श्री दिगम्बर जैन लाल मंदिर ·  किनारी बाज़ार ·  संसद भवन · सफदरजंग का मकबरा ·  त्यागराज उद्यान ·  कॉटेज एम्पोरियम ·  राष्ट्रीय संग्रहालय ·  आधुनिक कला संग्रहालय  ·  पुराना किला जगन्नाथ, हौजखास जगन्नाथ मं,त्यागराज •  तीन मूर्ति भवन •  तालकटोरा उद्यान  • पंच इंद्रिय उद्यान ·  झील उद्यान |  |

निर्देशांक: 28°30′7″N 77°10′46″E﻿ / ﻿28.50194°N 77.17944°E﻿ / 28.50194; 77.17944
**चौ. बीरड़दास बैरागी** ‌1857 की क्रांति के क्रांतिकारी थे अंग्रेजों के विरुद्ध हांसी क्षेत्र में विद्रोह करने के कारण फ्लैग मार्च में अंग्रेजों ने इन्हें तोप के आगे बाँध कर उडा़ दिया गया। ब्रिटिश राज से आज़ादी पाने के लिए रोहनात गांव से हिस्सा लेने वालों में प्रमुख स्वामी बिरहड़दास वैरागी थे।

इतिहास
------

गाँव रोहनात, तहसील हांसी, जिला हिसार पूरे देश में मात्र एक गाँव है जो मुख्य रूप से रंगहर या परमार राजपूतों द्वारा बसाए गए थे जिसके समस्त लोग 1857 की क्रान्ति में शामिल हुए। अंग्रेजी शासन के दोबारा स्थापित होने पर 20 जुलाई 1858 को इस गाँव के 50-60 की संख्या में वीरों को जंजीरों से जकड़ कर हांसी की लाल सड़क पर रोलर से पीस दिया गया। इस गाँव के तीन नेता **चौधरी न्योणदा राम बूरा*,* चौधरी बिरड़ दास बैरागी** तथा **रूपा खाती** व अन्य को फाँसी पर लटका दिया गया था

29 मई 1857 को हरियाणा के रोहनात गांव में ब्रिटिश फ़ौजने बदला लेने के इरादे से एक बर्बर ख़ूनख़राबे को अंजाम दिया था। बदले की आग में ईस्ट इंडिया कंपनी के घुड़सवार सैनिकों ने पूरे गाँव को नष्ट कर दिया। गांव के घरों को तबाह करने के लिए आठ तोपों से गोलें बरसाए गए। जिसके डर से औरतें और बच्चे बुजुर्गों को छोड़ कर गांव से भाग गए।

अंधाधुंध दागे गए गोलों की वजह से लगभग 100 लोग मारे गए। पकड़े गए कुछ लोगों को गांव की सरहद पर पुराने बरगद के पेड़ से लटका कर फ़ांसी दे दी गई।

जिसने भी ब्रिटिश अधिकारियों को मारने की बात कबूल की, उन्हें तोप से बांध कर उड़ा दिया गया। इस घटना के महीनों बाद तक यहां कोई इंसान नज़र नहीं आया। पूरे गांव की ज़मीन को नीलाम कर दिया गया। अंग्रेजों का कहर यहीं खत्म नहीं हुआ। पकड़े गए कुछ लोगों को हिसार ले जा कर खुले आम बर्बर तरीके से एक बड़े रोड रोलर के नीचे कुचलन दिया गया, ताकि भविष्य में ये बागियों के लिए सबक बने।

इन्हें भी देखें
---------------

* हांसी
* क्रांतिकारी

सन्दर्भ
-------

1. ↑  "हरियाणा का वो गांव जो तिरंगा नहीं लहराता है". *BBC News हिंदी*. अभिगमन तिथि 2021-05-28.
2. ↑  "आजादी के संग्राम में गांव रोहनात के बलिदान को भुलाया नहीं जा सकता: मनोहर लाल". *Amar Ujala*. अभिगमन तिथि 2021-05-28.
3. ↑  "इतिहास | जिला हिसार, हरियाणा सरकार | भारत". अभिगमन तिथि 2021-05-28.
4. ↑  Service, Tribune News. "1857 mutiny: Descendants of Rohnat villagers await compensation". *Tribuneindia News Service* (अंग्रेज़ी में). अभिगमन तिथि 2021-05-28.
5. ↑
6. ↑
**स्वामी सुंदरानंद** विश्व में फोटोग्राफर, पर्वतारोही और योगी के रूप में प्रसिद्ध हैं। स्वामी जी पिछले पचास सालों में सिकुड़ते गंगोत्री ग्लेशियर के पचास हजार से ज्यादा फोटो ले चुके हैं और देश दुनिया को इस खतरे से आगाह करते रहे हैं। इस आर्ट सेंटर में वह वे चीजें भी प्रदर्शित करेंगे जो उन्होंने हिमालय में घुमक्कडी के दौरान एकत्र किए हैं। इनमें अद्भुत आकार वाली पेडों की जडें, अद्भुत पत्थर आदि भी शामिल हैं।
 साधु से ज्यादा एक फोटोग्राफर के रूप में प्रसिद्ध स्वामी सुंदरानंद देश के अलावा अमेरिका और यूरोप के कई शहरों में अपनी फोटो प्रदर्शनियां लगा चुके हैं। उन्हें हिमालय का विशेषज्ञ भी कहा जा सकता है। पिछले पचास सालों में सिकुडते गंगोत्री ग्लेशियर के पचास हजार से ज्यादा फोटो ले चुके हैं और देश दुनिया को इस खतरे से आगाह करते रहे हैं।

स्वामी सुंदरानंद **हिमालया: थू्र द लेंस ऑफ ए साधु** पुस्तक भी लिख चुके हैं। उन पर जाने माने डाक्यूमेंट्रीफिल्म निर्माता विक्टर डेम्को 157 मिनट की पर्सनल टाइम विद स्वामी जी नामक डॉक्यूमेंट्री बना चुके हैं। हाल में ही स्वामी सुंदरानंद पर डिस्कवरी चैनल भी एक लंबा कार्यक्रम दिखा चुका है।

स्वामी जी के अनुसार गंगा के उद्गम गंगोत्री में देश की सबसे बडी फोटो गैलरी बनेगी। संभवत: यह हिमालय पर आधारित ऐसी अनोखी गैलरी होगी, जिसमें हिमालय के दुर्गम इलाकों के एक लाख से ज्यादा दुर्लभतम छायाचित्र एक छत के नीचे होंगे। यह आर्ट सेंटर उनके आध्यात्मिक गुरु स्वामी तपोवनजी महाराज को समर्पित होगा। आर्ट सेंटर में वह अपने गुरु द्वारा रचे गए साहित्य को तो प्रदर्शित करेंगे ही, उन छायाचित्रों को भी प्रदर्शित करेंगे जो उन्होंने अपने लगभग साठ साल के हिमालय प्रवास के दौरान खींचे हैं।

यह आर्ट सेंटर उत्तरकाशी जिले में गंगोत्री में 10,300 फीट ऊंचाई पर स्थित तपोवन कुटी में बनेगा। इस आर्ट सेंटर में वह वे चीजें भी प्रदर्शित करेंगे जो उन्होंने हिमालय में घुमक्कडी के दौरान एकत्र किए हैं। साधु से ज्यादा एक फोटोग्राफर के रूप में प्रसिद्ध स्वामी सुंदरानंद देश के अलावा अमेरिका और यूरोप के कई शहरों में अपनी फोटो प्रदर्शनियां लगा चुके हैं। उन्हें हिमालय का विशेषज्ञ भी कहा जा सकता है।

फिल्म
-----

* *पर्सनल टाइम विद स्वामी जी* (१५७ मि. फ़िल्म, २००८, द सेंटर फ़ॉर हीलिंग आर्ट्स)

सन्दर्भ
-------

1. ↑  शेखर, अरविंद. "देश की सबसे बड़ी फोटो गैलरी गंगोत्री में". याहू जागरण. मूल से 11 अगस्त 2010 को पुरालेखित. अभिगमन तिथि 16 जून 2009.
2. ↑  सुंदरानंद, स्वामी (अगस्त २००१). *हिमालया: थू्र द लेंस ऑफ ए साध*. ISBN 81-901326-0-1.
3. ↑  निर्देशन एवं संपादन: विक्टर डेम्को, फिल्म सिनोप्सिस, द सेंटर फ़ॉर हीलिंग आर्ट्स  Archived 2009-04-17 at the Wayback Machine

| * दे
* वा
* सं
पर्वतारोही |
| --- |
| एवरेस्ट के पर्वतारोही | अरूणिमा सिन्हा  •  एडमंड हिलेरी  •  प्रेमलता अग्रवाल  •  बछेंद्री पाल  •  विनीता सोरेन  •  रत्नेश पाण्डेय  •  कल्पना दास  •  |
| अन्य पर्वतारोही |  अर्जुन वाजपेयी  •  आप्पा शेर्पा  •  तेनज़िंग नोर्गे  •  नोयल ऑडेल  •  फ्रेंक स्मिथ  •  बिल टिल्मैन  •  शेर्पा  •  स्वामी सुंदरानंद  • संतोष यादव |
हिन्दी पत्रकारिता क्षेत्र में स्वयं में हिन्दी पत्रकारिता के संस्थान व स्तम्भ हो चुके सभी मार्गदर्शक, अग्रज, मित्र, एवं नवांकुरित पत्रकार बन्धु / भगिनी सभी को हिन्दी पत्रकारिता दिवस की हार्दिक शुभकामनाए |

लगभग दो शताब्दी पूर्व ब्रिटिश कालीन भारत में जब तत्कालीन हिन्दुस्तान में दूर दूर तक मात्र अंग्रेजी, फ़ारसी, उर्दू एवं बांग्ला भाषा में अखबार छपते थे, तब देश की राजधानी "कलकत्ता" में "कानपुर" के रहने वाले वकील पण्डित जुगल किशोर शुक्ल जी ने अंग्रेजों की नाक के नीचे हिन्दी पत्रकारिता के इतिहास की आधारशिला रखी, जिसपर आज आप सभी ने भव्य भवन खड़े किए है। उस आधारशिला का नाम था "उदन्त मार्तण्ड", जिसने अंग्रेजों की नाक में इस कदर खुजली कर दी की उसका प्रकाशन डेढ़ वर्ष से अधिक न हो सका। इस साप्ताहिक के प्रकाशक एवं सम्पादक आदरणीय शुक्ल जी ने 30 मई 1826 को "उदन्त मार्तण्ड" का पहला अंक प्रकाशित किया था | जिसके परिप्रेक्ष्य में 30 मई का दिन हिन्दी पत्रकारिता का उद्भव कहलाया, और हम हिन्दी पत्रकारिता दिवस बनाते है। प्रत्येक मंगलवार को प्रकाशित होने वाले इस साप्ताहिक अखबार में "उदन्त मार्तण्ड" में हिन्दी भाषा के "बृज" और "अवधी" भाषा का मिश्रण होता था। पत्र वितरण में अंग्रेजों द्वारा लगातार डाक शुल्क में छूट न दिये जाने के कारण इसका 79वाँ और आखिरी अंक दिसम्बर 1827 में प्रकाशित हुआ। इस समाचार पत्र के पहले अंक की 500 प्रतियाँ प्रकाशित हुयी थी।

  

**हिन्दी पत्रकारिता दिवस** 30 मई को मनाया जाता है। इसी तिथि को पण्डित युगुल किशोर शुक्ल ने 1826 में प्रथम हिन्दी समाचार पत्र उदन्त मार्तण्ड का प्रकाशन आरम्भ किया था।

बाहरी कड़ियाँ
-------------

* हिन्दी पत्रकारिता दिवस 30 मई को क्यों मनाया जाता है।
🚣🚣सागर माला परियोजना (Sagar Mala project):: भारत के बंदरगाहों के आधुनिकीकरण के लिए भारत सरकार की एक रणनीतिक और ग्राहक-उन्मुख पहल है जिससे पोर्ट के नेतृत्व वाले विकास को बढ़ाया जा सके और भारत के विकास में योगदान करने के लिए तट रेखाएं विकसित की जा सकें। यह मौजूदा बंदरगाहों को आधुनिक विश्वस्तरीय बंदरगाहों में रूपांतरित करने और सड़क, रेल, अंतर्देशीय और तटीय जलमार्गों के माध्यम से बंदरगाहों, औद्योगिक समूहों और दूरदराज के इलाकों और कुशल निकास प्रणालियों के विकास को एकीकृत करने की दिशा में दिख रहा है जिसके परिणामस्वरूप तटीय क्षेत्रों में बंदरगाह आर्थिक गतिविधियों के ड्राइवर बन सकेंगे।[1]

सागर माला परियोजना
देश
भारत
प्रधानमन्त्री
नरेंद्र मोदी
मन्त्रालय
नौवहन मंत्रालय
प्रमुख लोग
नितिन गडकरी
स्थापित
जुलाई 31, 2015; 7 वर्ष पहले
बजट
वर्तमान स्थिति: चालू

पृष्ठभूमि
संपादित करें
25 मार्च 2015 को कैबिनेट ने भारत के 12 बंदरगाहों और 1208 द्वीप समूह को विकसित करने के लिए इस परियोजना को मंजूरी दे दी।[2] परियोजना 31 जुलाई 2015 को कर्नाटक में नौवहन मंत्रालय (इस पहल के लिए नोडल मिनिस्ट्री) द्वारा होटल ताज वेस्ट एंड, बैंगलोर में शुरू की गई थी।[3][4][5]

कार्यक्रम का उद्देश्य भारत के 7,500 किलोमीटर लंबी तटीय समुद्र तट, 14,500 किलोमीटर की संभावित जलमार्ग और प्रमुख अंतरराष्ट्रीय समुद्री मार्गों पर रणनीतिक स्थान का उपयोग करके देश में बंदरगाह के विकास को बढ़ावा देना है।[6]

सागरमाला के लिए आंध्र प्रदेश सरकार ने 36 परियोजनाएं प्रस्तावित की हैं। भारतीय तटीय क्षेत्र को तटीय आर्थिक क्षेत्र (सीईआर) के रूप में विकसित किया जाएगा।[7]

20 जुलाई 2016 को भारतीय मंत्रिमंडल ने 1000 करोड़ रूपए की प्रारंभिक प्राधिकृत शेयर पूंजी और 90 करोड़ रूपये की साझेदारी पूंजी के साथ सागरमाला डेवलपमेंट कंपनी को मंजूरी दे दी थी, जिससे पोर्ट-डिमांड के विकास को बढ़ावा मिला।[8]

सागरमाला राष्ट्रीय परिप्रेक्ष्य योजना 14-अप्रैल-2016 को परियोजना और कार्यान्वयन के विवरण के साथ जारी की गई थी।[9][10]

एक रिपोर्ट में कहा गया है कि सागर माला परियोजना के तहत बंदरगाह के विकास के लिए सरकार की महत्वाकांक्षी गति से 2025 तक रसद लागत में 40,000 करोड़ रुपये की बचत होगी।[11]
12138 पंजाब मेल
**पंजाब मेल**, भारतीय रेल की एक एक्सप्रेस ट्रेन है जो मुंबई के छत्रपति शिवाजी टर्मिनस (CST) और फिरोज़पुर (पंजाब) के बीच चलती है।

इतिहास
------

पंजाब मेल की शुरुआत 1 जून 1912 को हुई थी। जब यह रेलगाड़ी शुरु हुई थी तब यह बल्लार्ड पियर से लेकर पेशावर तक जाती थी। यह रेलगाड़ी वेशेष रूप से ब्रिटिश अधिकारियों, सिविल सेवकों और उनके परिवारों को बंबई से दिल्ली और फिर ब्रिटिश भारत के उत्तर-पश्चिम सीमांत प्रांत तक ले जाने के लिए चलाई गयी थी। यहां वो जैसे ही पानी के जहाज से उतरते थे रेल पर सवार हो जाते थे। 1914 में इसका शुरुआती स्टेशन बदलकर विक्टोरिया टर्मिनस कर दिया गया। आज़ादी के बाद इसका गंतव्य भारत पाक सीमा पर स्थित फिरोज़पुर स्टेशन कर दिया गया।

पंजाब मेल का सौ साल का सफर
--------------------------

2012 गणतंत्र दिवस परेड में सौ वर्षो का सफर तय करने वाली पंजाब मेल को रेलवे द्वारा प्रदर्शित की गई।
पंजाब मेल देश की एकमात्र ट्रेन है जिसने सौ साल पूरे किए हैं। जहां मौजूदा पंजाब मेल को इलेक्ट्रिक इंजन और स्लीपर क्लास बोगियों से चलती है, वहीं पुरानी पंजाब मेल कोयले से चलने वाले इंजन और लकड़ी के कोच के साथ चला करती थी। पंजाब मेल को पहले पंजाब लिमिटेड के नाम से जाना जाता था। आजादी से पहले अंग्रेजों के जमाने में यह इटारसी,झांसी, ग्वालियर, आगरा, दिल्ली, अमृतसर, लाहौर और पेशावर के बीच 2496 किलोमीटर का सफर तय करती थी। शुरू में इसे केवल गोरे अंग्रेज साहबों के लिए चलाया गया था। लेकिन, 1930 से इसमें आम जनता की खातिर थर्ड क्लास के डिब्बे भी लगाए जाने लगे।

आजादी से दो साल पहले 1945 में पहली मर्तबा पंजाब मेल में वातानुकूलित बोगियों का समावेश हुआ। 1947 में स्वतंत्रता के बाद से यह ट्रेन मुंबई के छत्रपति शिवाजी टर्मिनस (पूर्व नाम विक्टोरिया टर्मिनस) से पंजाब के फिरोजपुर के बीच चल रही है। आज 24 बोगियों वाली इस ट्रेन में एसी के साथ सामान्य और स्लीपर क्लास की बोगियां भी लगती हैं। अब इसका एक तरफ का सफर 1,930 किलोमीटर का है।

इन्हें भी देखें
---------------

* पंजाब मेल 2137
* पंजाब मेल 2138

सन्दर्भ
-------



| * दे
* वा
* सं
 ऐतिहासिक भारतीय रेलगाड़ियाँ भारत |
| --- |
| सक्रिय | 

|  |  |
| --- | --- |
| एक्सप्रेस | 
* दक्खन की रानी
* फ्लाइंग रानी
* ग्रैंड ट्रंक एक्स्प्रेस

 |
| मेल | 
* अमृतसर मेल
* ब्रह्मपुत्र मेल
* दार्जिलिंग मेल
* स्वर्ण मंदिर मेल
* गुजरात मेल
* हावड़ा चैन्नई मेल
* हावड़ा मुम्बई मेल
* कोलकाता मेल
* मैंगलोर मेल
* मुम्बई–चैन्नई मेल
* पंजाब मेल
* सौराष्ट्र मेल
* तिरुवनन्तपुरम मेल

 |

 |
| बंद हो चुकी | 
* असम मेल
* फ्लाइंग मेल
* फ्रंटियर मेल
* इंपीरियल इंडियन मेल
* पंजाब लिमिटेड
* कालका मेल
* पूणा मेल

 |
**लट्ठमार होली** भारत का एक प्रमुख त्योहार है। यह बरसाना और नंदगाँव में विशेष रूप से मनाया जाता है। इन दोनों ही शहरों को राधा और कृष्ण के निवास स्थान के रूप में भी जाना जाता है।

तिथि
----

लट्ठमार होली हर साल होली के त्योहार के समय बरसाना और नंदगाँव में खेला जाता है। इस समय हजारों श्रद्धालु और पर्यटक देश-विदेश से इस त्योहार में भाग लेने के लिए यहाँ आते हैं। यह त्योहार लगभग एक सप्ताह तक चलता है और रंग पंचमी के दिन समाप्त हो जाता है। आमतौर पर बरसाना की लट्ठमार होली फाल्गुन मास की शुक्ल पक्ष की नवमी को मनाई जाती है। इस दिन नंदगाँव के ग्वाल बाल बरसाना होली खेलने आते हैं और अगले दिन फाल्गुन शुक्ल दशमी को ठीक इसके विपरीत बरसाना के ग्वाल बाल होली खेलने नंदगाँव जाते हैं। इस दौरान इन ग्वालों को *होरियारे* और ग्वालिनों को *हुरियारीन* के नाम से सम्बोधित किया जाता है।

उत्पत्ति
--------

लट्ठमार होली की उत्पत्ति के विषय में पौराणिक कथाओं में विस्तार से वर्णन दिया गया है, जो मूलतः राधा-कृष्ण के प्रेम प्रसंगों से जुड़ा है। कथा के अनुसार, भगवान कृष्ण और उनके मित्र नंदगाँव से अपनी प्रेमिका राधा और उनकी सखियों पर रंगों का छिड़काव करने के लिए बरसाना आते हैं। लेकिन जैसे ही कृष्ण और उनके मित्र बरसाना में प्रवेश करते हैं तो वहाँ राधा और उनकी सखियाँ उनका लाठियों से स्वागत करती हैं। इसी हास्य विनोद का अनुसरण करते हुए, हर साल होली के अवसर पर नंदगाँव के ग्वाल बाल बरसाना आते हैं और वहाँ की महिलाओं द्वारा रंग और लाठी से उनका स्वागत किया जाता है।

चित्रदीर्घा
-----------

* कृष्ण मंदिर में रंग से सराबोर लोगकृष्ण मंदिर में रंग से सराबोर लोग
* लट्ठमार के दौरान पुरुषों का इंतजार करती महिलाएँलट्ठमार के दौरान पुरुषों का इंतजार करती महिलाएँ
* लाठियों का प्रयोग करती महिलाएँलाठियों का प्रयोग करती महिलाएँ
* बरसाना में रंग उत्सवबरसाना में रंग उत्सव

यह भी देखें
-----------

* होली
* राधा कृष्ण
* नंदगाँव, मथुरा
* बरसाना

सन्दर्भ
-------

1. 1 2 3  "लट्ठमार होली क्या है? इसे क्यों मनाया जाता है?". इण्डिया टुडे. 21 मार्च 2016. अभिगमन तिथि 6 दिसम्बर 2017.
2. ↑  "12 Mind-Blowing Photos From India's Holi Festival" [भारत के त्योहार होली की 12 आश्चर्यजनक तस्वीरें]. *HuffPost* (अंग्रेज़ी में). 13 मार्च 2014. अभिगमन तिथि 22 जुलाई 2023.
3. ↑  "Radha Rani Mandir Barsana | Barsana Temple | how to reach, timings" [राधा रानी मंदिर बरसाना। कैसे पहुंचे बरसाना मंदिर, समय की जानकारी]. *thedivineindia.com* (अंग्रेज़ी में). अभिगमन तिथि 2021-02-17.
4. ↑  "Lathmar Holi 2023: लट्ठमार होली कब है और क्यों मनाई जाती है? जानें इस पर्व का खास महत्व". *प्रभात खबर*. 26 फरवरी 2023. अभिगमन तिथि 20 जुलाई 2023.
5. ↑  बरसाने के अगले दिन क्‍यों नंदगांव में खेली जाती है लट्ठमार होली
6. ↑  "Lathmar Holi 2023 बरसाना में लट्ठमार होली आज जानिए राधा और श्री कृष्ण से जुड़ा इसका इतिहास". *Jagran*. अभिगमन तिथि 20 जुलाई 2023.
मनेरबा देल गार्दा में *असुंता* चर्च में चार मुख्य सद्गुणों के रूपक के साथ फ्रेस्को।वोल्फगैंग मोरोदर द्वारा छायाचित्र।
चार सद्गुणों को व्यक्त करने वाली एक छवि ( *बैले कॉमिक दे ला रेइन*, 1582)
शास्त्रीय दर्शन और ईसाई धर्ममीमांसा दोनों में **मुख्य सद्गुण** या **कार्डिनल सद्गुण** मन और चरित्र के चार गुण हैं। वे हैं व्यावहारिक विवेक (*prudence*), न्याय, धीरता या साहस-धैर्य (*fortitude*) और आत्मसंयम *(temperance)* । वे नीतिशास्त्र का एक सद्गुण सिद्धांत बनाते हैं। *कार्डिनल* शब्द लैटिन *cardo* से आया है (काज); [*स्पष्ट करें*] । 

ये सद्गुण प्रारंभ में *रिपब्लिक* पुस्तक IV, 426-435 में प्लेटो से प्राप्त हुए हैं।  अरस्तू ने उन्हें *निकोमैचियन एथिक्स* में व्यवस्थित रूप से व्याख्यायित किया। उन्हें स्टोइकवादियों द्वारा भी पहचाना गया और सिसरो ने उन पर विस्तार किया। ईसाई परंपरा में, उन्हें सुलैमान के विवेक 8:7 में अपोक्रिफा और 4 मक्काबियों के ग्रन्थ 1:18-19 में भी सूचीबद्ध किया गया है, और एम्ब्रोस, हिप्पो के ऑगस्टीन और थॉमस एक्विनास  धर्ममीमांसक सद्गुणों पर विस्तार करते हुए उन्हें अनुकूलित किया।

1. ↑  See also *Protagoras* 330b, which also includes piety (hosiotes).

1. ↑  Thomas Aquinas. *Summa Theologica*. II(I).61.
साइबर सुरक्षा की महत्वपूर्ण भूमिका निरंतर चलती रहेगी, लोगों में प्रारंभ और बढावा देने के लिए एवं विद्यमान जागरूकता और प्रयास उन तक पहुँचाने के लिए साइबर सुरक्षा जागरूकता की एक विशाल भूमिका रही है और आगे भी रहेगी। क्षेत्र या आकार का विचार किये बिना, प्रत्येक नागरिक, सभी स्तरों की सरकार, शिक्षा संस्थान और उद्योगों को सुरक्षित साइबरस्पेस को बढावा देना चाहिये/समर्थन करना चाहिये। समाधान में समाविष्ट प्रमुख स्टेकहोल्डर्स की सूची असीमित है और इसीलिये, समस्या का समाधान व्यवस्थित सार्वजनिक-निजी सहभागिता के परिणाम के रूप में सामने आएगा।

संपूर्ण देश में जनसाधारण, शिक्षा संस्थान और निजी उद्योगों को साइबर सुरक्षा और साइबर सुरक्षा को बढावा देने में उनकी भूमिका के प्रति एक राष्ट्रीय जागरूकता अभियान और एक रणनीति चलाने की आवश्यकता है। पाठशाला के विद्यार्थी, शिक्षकगण और पाठशालाऍं तथा विद्यापीठ इन सब की भूमिका को पहचानते हुए, उन सब तक साइबर सुरक्षा पहुँचाने के लिए एक रणनीति बनाई गई है। साथ ही, हमें प्रत्येक समर्पित राज्य और स्थानीय जनसेवकों को, जिन्होंने राज्य और स्थानीय सरकारी एजेंसियों में साइबर सुरक्षा जागरूकता को बढावा देने का उत्तरदायित्व बाँटा है, संगठित करना होगा।

प्रकल्प का उद्देश्य एवं व्याप्ति

```
 1. उद्योग, शैक्षिक क्षेत्र और जनसाधारण के लिए व्यापक राष्ट्रीय जागरूकता अभियान की पहचान, संरचना, कार्यान्वयन और संयोजन करना।
 2. जागरूकता अभियान चलाना उदा. कार्यशालाएँ और संगोष्ठी।
 3. साइबर सुरक्षा की तैयारी के लिए सुरक्षा मार्गदर्शक पुस्तकों का विकास करना।
 4. साइबर सुरक्षा पर प्रिंट और इलेक्ट्रॉनिक मीडिया के माध्यम से एक राष्ट्रीय सेवा अभियान को समर्थन, प्रोत्साहन देना और प्रारंभ करना।
 5. गृह उपयोगकर्ता, विद्यार्थी और गृहिणियों के लिए एक ओपन सोर्स साइबर सुरक्षा टूल किट विकसित करना।
 6. उपयुक्त साइबर सुरक्षा आचरण संबंधी जागरूकता बढाने के लिए विद्यार्थी और उच्च शिक्षा संस्थानों में सामग्री वितरण तथा विकास के लिए शैक्षिक समूह, पाठशाला बोर्डस्, सुपरिंटेंडेंटस्, शिक्षकगण और महाविद्यालय एवं विद्यापीठों के सहभागिता करना।
 7. अभ्यासक्रम के घटक के स्वरूप में साइबर सुरक्षा एवं नीतिशास्त्र पाठ्यक्रम उपलब्ध करवाना और जागरूकता घटक की पहचान करवाने के लिए अवसरों की खोज करना एवं वेब पोर्टल के माध्यम से कार्यान्वयन में मदद करना।
 8. सूचना सुरक्षा का उत्तम अभ्यास, विविध स्टकेहोल्डर्स के जागरूकता स्तर और सूचना सुरक्षा जागरूकता तक पहुँच (विशिष्ट मध्यवर्ती घटनाओं के साथ डिपस्टिक विश्लेषण/अभ्यास भौतिक उपलब्धियाँ)
```
**सुआद आब्दी** सोमालिलैंड की एक महिला अधिकार कार्यकर्ता हैं। वह प्रगति के लिए राष्ट्रीय प्रतिनिधि हैं और देश में महिलाओं के लिए लोकतंत्र को खोलने के लिए अभियान चलाती हैं। आब्दी ने कहा है कि वह संसद के लिए चुनाव में खड़ी होगी।

व्यवसाय
-------

सुआद आब्दी 1996 से सोमालिलैंड में एक सामाजिक कार्यकर्ता है।  वह सोमालीलैंड नेशनल वीमेंस नेटवर्क (नागाड) की सदस्य हैं, जिसे उन्होंने 1997 में पाया।  वह प्रोग्रेसियो के लिए सोमालिलैंड के राष्ट्रीय प्रतिनिधि हैं, जो देश में लोकतंत्र के लिए एक अंतरराष्ट्रीय गैर-सरकारी संगठन है।   प्रोग्रेसियो ने क्षेत्र में काम करने वाले स्थानीय संगठनों के काम का समर्थन करने के लिए विशेषज्ञों की आपूर्ति की है और सोमालिलैंड के राष्ट्रपति चुनाव के लिए पर्यवेक्षकों को प्रदान किया है , जो इसे स्वतंत्र और निष्पक्ष घोषित करता है। 

आब्दी सोमालियाई सांसदों के महिला होने के 20% कोटा के कार्यान्वयन के लिए अभियान चला रही है। वर्तमान में 164 में से केवल एक संसद सदस्य महिला है। दो पिछले संसदीय बिलों को हाउस ऑफ एल्डर्स (ऊपरी सदन) द्वारा अवरुद्ध किया गया था या बहस के समय से बाहर भाग गया था। आब्दी ने कहा कि वह 2015 के चुनावों (2017 के लिए स्थगित) में खड़ी होंगी , लेकिन सरकार के मंत्री बनने की कोशिश नहीं करेंगी।

संदर्भ
------

1. 1 2 3  Tran, Mark (27 January 2014). "Somaliland clan loyalty hampers women's political prospects". *The Guardian*. मूल से 30 मार्च 2017 को पुरालेखित. अभिगमन तिथि 21 November 2017.
2. 1 2 3  "Somaliland's secret recipe for stability". Progressio. 3 October 2011. मूल से 23 अप्रैल 2013 को पुरालेखित. अभिगमन तिथि 21 November 2017.
**कारगिल विजय दिवस** स्वतंत्र भारत के सभी देशवासियों के लिए एक बहुत ही महत्वपूर्ण दिवस है। भारत में प्रत्येक वर्ष 26 जुलाई को यह दिवस मनाया जाता है। इस दिन भारत और पाकिस्तान की सेनाओं के बीच वर्ष 1999 में कारगिल युद्ध हुआ था जो लगभग 60 दिनों तक चला और 26 जुलाई के दिन उसका अंत हुआ और इसमें भारत विजय हुआ। **कारगिल विजय दिवस** युद्ध में शहीद हुए भारतीय जवानों के सम्मान हेतु यह दिवस मनाया जाता है।

इतिहास
------

1971 के भारत-पाक युद्ध के बाद भी कई दिन सैन्य संघर्ष होता रहा। इतिहास के मुताबित दोनों देशों द्वारा परमाणु परीक्षण के कारण तनाव और बढ़ गया था। स्थिति को शांत करने के लिए दोनों देशों ने फरवरी 1999 में लाहौर में घोषणा पत्र पर हस्ताक्षर किए। जिसमें कश्मीर मुद्दे को द्विपक्षीय वार्ता द्वारा शांतिपूर्ण ढंग से हल करने का वादा किया गया था लेकिन पाकिस्तान ने अपने सैनिकों और अर्ध-सैनिक बलों को छिपाकर नियंत्रण रेखा के पार भेजने लगा और इस घुसपैठ का नाम "ऑपरेशन बद्र" रखा था। इसका मुख्य उद्देश्य कश्मीर और लद्दाख के बीच की कड़ी को तोड़ना और भारतीय सेना को सियाचिन ग्लेशियर से हटाना था। पाकिस्तान यह भी मानता है कि इस क्षेत्र में किसी भी प्रकार के तनाव से कश्मीर मुद्दे को अंतरराष्ट्रीय मुद्दा बनाने में मदद मिलेगी।

प्रारम्भ में इसे घुसपैठ मान लिया था और दावा किया गया कि इन्हें कुछ ही दिनों में बाहर कर दिया जाएगा लेकिन नियंत्रण रेखा में खोज के बाद इन घुसपैठियों के नियोजित रणनीति के बारे मे पता चला जिससे भारतीय सेना को एहसास हो गया कि हमले की योजना बहुत बड़े पैमाने पर की गयी है। इसके बाद भारत सरकार ने ऑपरेशन विजय नाम से 2,00,000 सैनिकों को कारगिल क्षेत्र मे भेजा। यह युद्ध आधिकारिक रूप से 26 जुलाई 1999 को समाप्त हुआ। इस युद्ध के दौरान 527 सैनिकों ने अपने जीवन का बलिदान दिया और 1400 के करीब घायल हुए थे।

सन्दर्भ
-------

1. ↑  "२६ जुलाई २०१४ को इंडिया गेट पर स्थित अमर जवान ज्योति पर कारगिल की पंद्रहवी वर्षगांठ मनाई गई।". *पत्रिका समाचार समूह*. २६ जुलाई २०१४. मूल से 28 जुलाई 2014 को पुरालेखित. अभिगमन तिथि २६ जुलाई २०१४.
2. ↑  "Kargil Vijay Divas: कारगिल विजय के 21 साल पूरे, जानिए इसके बारे में सबकुछ". *Jagranjosh.com*. 2020-07-26. अभिगमन तिथि 2020-07-26.
3. ↑  "Kargil Vijay Diwas Hindi: कारगिल युद्ध दिवस पर जानिए क्या है युद्ध का समाधान". *S A NEWS* (अंग्रेज़ी में). 2021-07-26. अभिगमन तिथि 2021-07-26.
ब्लॉगिंग आज के ज़माने मे बहुत प्रसिद्ध है। 
यह चिट्ठाकारी (ब्लॉगिंग) सम्बन्धी शब्दों की एक सूची है। किसी अन्य हॉबी की तरह ब्लॉगिंग ने भी एक खास तरह की शब्दावली विकसित की है। निम्नलिखित कुछ सर्वाधिक प्रचलित शब्द एवं वाक्यांश हैं जिनमें से कुछ की व्युत्पत्ति भी दी गयी है। इनमें से अधिकतर अंग्रेजी मूल के हैं जबकि कुछ हिन्दी चिट्ठाजगत से उपजे हैं।

| अनुक्रम |
| --- |
| अ आ इ ई उ ऊ ऋ ॠ ऌ ॡ ए ऎ ऍ ऐ ओ ऒ ऑ औ
क ख ग घ ङ
च छ ज झ ञ
ट ठ ड ढ ण
त थ द ध न ऩ
प फ फ़ ब भ म
य र ल ळ ऴ व श ष स ह
० १ २ ३ ४ ५ ६ ७ ८ ९
पन्ने का शीर्ष — इन्हें भी देखें — बाहरी कड़ियाँ |


  

== अ==का अर्थ है अनार
आ=का अर्थ है आम

आ
-

आरऍसऍस
आइऍसऍस ऍग्रीगेटर
आरऍसऍस फीड

इ
-

ई
-

उ
-

ऊ
-

ऋ
-

ए
-

ऍ
-

ऍटमएक अन्य लोकप्रिय फीड फॉर्मेट जो कि आरऍसऍस के विकल्प के रूप में विकसित किया गया था।

ऐ
-

ओ
-

ऑ
-

ऑटोकास्टिंग
ऑडियोब्लॉग

औ
-

क
-

कॉलैबरेटिव ब्लॉग
कमेंट स्पैम

ख
-

ग
-

घ
-

च
-

चिट्ठा
चिट्ठाकार
चिट्ठाकारी (चिट्ठाकारिता)
चिट्ठाजगत
चिठेरा

छ
-

ज
-

जे-ब्लॉग

झ
-

ट
-

टैम्पलेट
थीम
ट्रैकबैक

ठ
-

ड
-

डैस्कटॉप ब्लॉगिंग क्लाइंट

ढ
-

त
-

थ
-

द
-

ध
-

न
-

प
-

पर्मालिंक
Phlog
फोटोब्लॉग
पिंगबैक
पॉडकास्टिंग
पोस्ट
पोस्ट स्लग
प्रविष्टि

फ
-

फिस्किंग
फ्लॉग
फीड

ब
-

BlawgA law blog.
Bleg
ब्लॉग कार्निवाल
ब्लॉग क्लाइंट
ब्लॉगर
en:Bloggernacle
ब्लॉगीज
ब्लॉगरोल
ब्लॉगोस्फीयर
ब्लॉगवेयर
द बॉब्स

भ
-

म
-

मिल्ब्लॉग
मोब्लॉग
मॉमीब्लॉग
मल्टीब्लॉग

य
-

यूनिनागरी

र
-

रोमनागरी

ल
-

लाइफ ब्लॉग

व
-

व्लॉग
वारलॉग
वेबलॉग

श
-

ष
-

स
-

सामूहिक चिट्ठा
स्पैम टिप्पणी
स्पैम ब्लॉग(स्प्लॉग)
स्लैशडॉट प्रभाव
सब्स्क्राइब
सर्च इंजन मित्र यूआरऍल
स्थायी कड़ी

ह
-

सन्दर्भ
-------

* "Handbook for Bloggers and Cyberdissidents". मूल से 14 दिसंबर 2005 को पुरालेखित. अभिगमन तिथि 11 जनवरी 2006.
* "Giant Blogging Terms Glossary". मूल से 12 जून 2006 को पुरालेखित. अभिगमन तिथि 12 जून 2006.
* "Herring, S. C. Scheidt, L. A. Bonus, S. & Wright, E. (2004). Bridging the gap: A genre analysis of weblogs. *HICSS-37*". मूल से 7 अगस्त 2010 को पुरालेखित. अभिगमन तिथि 20 सितंबर 2006. See also BROG.
* "Blogossary - Blogosphere's Dictionary". मूल से 5 अक्तूबर 2006 को पुरालेखित. अभिगमन तिथि 3 अक्टूबर 2006.

बाहरी कड़ियाँ
-------------

* ई-पण्डित द्वारा संकलित हिन्दी चिट्ठाजगत की ब्लॉगिंग शब्दावली
**बयाना** (Bayana) भारत के राजस्थान राज्य के भरतपुर ज़िले में स्थित एक नगर है।

विवरण
-----

बयाना को 'वाणासुर की नगरी' के नाम से भी जाना जाता है। बयाना मुगल इतिहास में भी एक प्रसिद्ध शहर हुआ करता था। जाटों द्वारा निर्मित बयाना का किला आज भी अपने आप में एक अनूठा किला माना जाता है। चित्तौड़गढ़ का दुर्ग बनने से पहले यह किला एशिया के सबसे बड़े किलों में से था। बयाना मुगलकाल में नील की मंडी के लिए भी प्रसिद्ध था कुछ इतिहासकारों का यह भी कहना है कि मुग़ल बादशाह बाबर ने बयाना आकर शराब पीना त्याग दिया था। बयाना में मुस्लिम समुदाय भी अच्छी संख्या में रहता है, मुस्लिम समुदाय के बुजुर्ग लोगों का तो यहाँ तक मानना है कि जब मुसलमानों का तीर्थ चुना जाना था तब मक्का और बयाना में सिर्फ ढाई कब्र का अंतर था यदि ऐसा हुआ होता तो आज मक्का मदीना की जगह बयाना में मुस्लिम तीर्थ होता। यहाँ की मस्जिद उषा मस्जिद भी काफी प्रसिद्ध मानी जाती है। यहाँ की भीतरबाड़ी स्थित उषा मंदिर भी बहुत प्रसिद्ध मंदिर है जहाँ से बयाना के इतिहास में मौजूद होने के शाक्ष्य प्राप्त होते हैं।

बयाना का इतिहास हजारों साल पुराना है। इसे बाणासुर की नगरी कहा जाता है, क्योंकि बाणासुर की पुत्री ऊषा और भगवान श्रीकृष्ण के प्रपौत्र अनिरुद्ध का प्रेमाख्यान श्रीमद भागवत 10.62 और पुराणों में वर्णित है। यहां बयाना ऊषा मंदिर इसका प्रमाण है। सन 322 में गुप्तवंश के जाट राजा चंद्रगुप्त का शासन था। उस समय बयाना क्षेत्र जिसे श्रीपथ कहा जाता था में पुष्प गुप्त को अपना गवर्नर नियुक्त किया था। सन 371-72 में सम्राट समुद्र गुप्त के सामंत वारिककुलीय क्षत्रप ने यज्ञ स्तंभ खड़ा किया। इसके अवशेष आज भी मौजूद हैं। इससे जाहिर होता है कि यहां उस समय भी किला था। इसके अलावा 960 में प्रतिहार वंश ने राज किया। फक्का वंश के राजा लक्ष्मण सैन की रानी चित्रलेखा ने सम्राट महीपाल के शासन में ऊषा मंदिर बनवाया। महाराजा विजयपाल ने 999-1043 तक राज किया। इसके अलावा सल्तनत काल, मुगल साम्राज्य और भरतपुर के जाटों ने राज कर लिया। इस दौरान के दर्जनों इमारतों के अवशेष और शिलालेख मौजूद हैं। बयाना के कुछ महत्वपूर्ण स्थल-

2000 सालपुराना इतिहास है बयाना के किले का। इसे बाणासुर की नगरी के नाम से भी जाना जाता है।

भीमलाट
------

371 में बनी भीमलाट । भीमलाट, को विजय स्तंभ भी कहा जाता है। इस स्तंभ पर मालवा संवत 428 अर्थात सन 371-72 उत्कीर्ण है। राजा विष्णु वर्धन द्वारा पुंडरीक यज्ञ के समापन पर इस प्रस्तर स्तंभ को बनवाया गया। यह स्तंभ लाल बलुए पत्थर से निर्मित एकाश्मक स्तंभ है। जो 13.6 फुट लंबे तथा 9.2 फुट चौड़े चबूतरे पर है। स्तंभ की लंबाई 26.3 फुट है। जिसमें प्रथम 22.7 फुट का भाग अष्टकोणीय है। तत्पश्चात तनुकार होता जाता है। स्तंभ के शिखर पर निकली धातुशलाका से स्पष्ट होता है कि इसके शीर्ष पर भी अवश्य कुछ रहा होगा। यहां लेख भी लगा है। 

1. शिवगंज मंडी
2. गांधी चौक
3. भीतरबाड़ी
4. सुभाष चौक
5. आदर्श नगर
6. भगवती कॉलोनी
7. पंचायत समिति
8. भीमनगर
9. कुंडा
10. बजरिया
11. मधुवन विहार
12. मीराना तिराहा

इन्हें भी देखें
---------------

* भरतपुर ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**राफेल जोस ओरोज्को मास्ट्रे** (बेसेरिल, कोलम्बिया, 24 मार्च, 1954 - बैरेंक्विला, कोलम्बिया, 11 जून, 1992) एक कोलम्बियाई गायक हैं। वह कोलंबियाई लोकप्रिय लोक संगीत के मुख्य प्रतिनिधियों में से एक थे।

जीवनी
-----

उनका जन्म 24 मार्च, 1954 को बेसेरिल में हुआ था।

राफेल ओरोज्को लुसियानो पोवेदा और उनके बैंड के गायक थे, लेकिन केवल निजी पार्टियों के एनीमेशन के लिए। उसके बाद, उन्होंने जूलियो डे ला ओसा के साथ भी रिकॉर्ड नहीं किया। ओरोज्को ने पहली बार 1975 में अकॉर्डियनिस्ट एमिलियो ओविएडो के साथ रिकॉर्ड किया था। राफेल संयोग से इज़राइल रोमेरो से मिले जिन्होंने संगीत समूह (बिनोमियो डी ओरो) पाया। उन्हें 16 स्वर्ण पुरस्कार और 2 प्लैटिनम पुरस्कार मिले।

राफेल ओरोज्को ने 5 मार्च 1976 को बैरेंक्विला में क्लारा एलेना कैबेलो सरमिएंटो से शादी की।

ओरोज्को को उसकी बेटी के 15वें जन्मदिन की पार्टी के दौरान बैरेंक्विला में उसके घर के सामने हथियारबंद लोगों ने मार डाला।

संदर्भ
------

1. ↑  "*Elvallenato.com*: BIOGRAFIA DE RAFAEL OROZCO". मूल से 16 अप्रैल 2021 को पुरालेखित.
2. ↑  "*Buenamusica.com*: La historia, vida y legado musical de Rafael Orozco". मूल से 17 जुलाई 2021 को पुरालेखित.
3. ↑  "*Las2orillas.co*: Sicario explica cómo mató a Rafael Orozco". मूल से 24 जून 2021 को पुरालेखित.
सूंग बहनें (सरलीकृत चीनी: 宋氏三姐妹; पारंपरिक चीनी: 宋家姐妹; पिनयिन: सोंगजिया जिमेई) सूंग ऐ-लिंग, सूंग चिंग-लिंग, और सूंग मेई-लिंग, तीन शांघानी (हैनानी वंश की) चीनी महिलाएं थीं जो अपने पतियों के साथ 20वीं सदी की शुरुआत में चीन की सबसे महत्वपूर्ण राजनीतिक हस्तियों में शामिल थीं। उनमें से प्रत्येक ने अपने पतियों को प्रभावित करने में एक प्रमुख भूमिका निभाई, जिन्होंने सत्ता के अपने पदों के साथ, अंततः चीनी इतिहास के पाठ्यक्रम को बदल दिया।

उनके पिता अमेरिकी-शिक्षित मेथोडिस्ट मंत्री चार्ली सूंग थे, जिन्होंने बैंकिंग और प्रिंटिंग में अपना भाग्य बनाया। उनकी मां नी क्वेई-त्सेंग (倪桂珍 नी गुज़झिन) थीं, जिनकी मां, लेडी जू, मिंग राजवंश गणितज्ञ की वंशज थीं। तीनों बहनों ने मैकॉन, जॉर्जिया, अमेरिका में वेस्लेयन कॉलेज में पढ़ाई की। हालाँकि, मेई-लिंग ने वेस्लेयन को छोड़ दिया और अंततः मैसाचुसेट्स के वेलेस्ली कॉलेज से स्नातक प्राप्त की। उनके तीन भाई चीन गणराज्य सरकार में सभी उच्च पदस्थ अधिकारी थे, जिनमें से एक टी. वी. सूंग थे।

इतिहास
------

अपने पूरे जीवनकाल में, बहनों में से प्रत्येक ने कुओमिन्तांग (केएमटी; राष्ट्रवादियों) या कम्युनिस्टों का समर्थन करने के संदर्भ में अपने खुद के विचारो का पालन किया। 1930 के दशक में सूंग ऐ-लिंग और मेई-लिंग चीन की दो सबसे धनी महिलाएँ थीं; इन दोनों ने राष्ट्रवादियों का समर्थन किया।

1937 में, जब दूसरा चीन-जापानी युद्ध छिड़ा, तो इन तीनों को इंपीरियल जापानी सेना के खिलाफ केएमटी और सीपीसी को एकजुट करने के प्रयास में 10 साल के अलगाव के बाद एक साथ करए किया। सूंग ऐ-लिंग ने खुद को घायल सैनिकों, शरणार्थियों और अनाथों की मदद करने जैसे सामाजिक कार्यों के लिए समर्पित कर दिया। उन्होंने पांच एम्बुलेंस, 37 ट्रक और 500 चमड़े की वर्दियां शंघाई में सेना और वायु सेना को दान में दिए।

जब जापानियों ने नानजिंग और वुहान पर कब्जा कर लिया, तो तीनों बहनें हांगकांग चली गईं। 1940 में, वे चोंगकिंग लौट आईं और चीनी औद्योगिक सहकारी समितियों की स्थापना की, जिसने बुनाई, सिलाई और अन्य शिल्प के माध्यम से लोगों के लिए रोजगार के अवसर प्रदान किये। बहनों ने अक्सर स्कूलों, अस्पतालों, अनाथालयों, हवाई हमले आश्रयों और सहायता प्राप्त युद्धग्रस्त समुदायों का दौरा किया। जब 1940 के दशक में दोनों पक्ष सबसे महत्वपूर्ण समय में एकजुट होने में विफल रहे, बहनों ने सभी राष्ट्रीय गतिविधियों में सहायता करने के लिए एक साहसी प्रयास किया।

सन्दर्भ
-------

1. ↑  "Catholic Dictionary entry for Xu Guangqi". अभिगमन तिथि 11 September 2010.
2. ↑  "The Soong Sisters". *History of the College*. मूल से 27 सितम्बर 2011 को पुरालेखित. अभिगमन तिथि 3 अक्टूबर 2011.
3. 1 2 3  Peterson, Barbara Bennett (ed.). (2000). *Notable Women of China: Shang Dynasty to the Early 20th century*. M.E. Sharp publishing. ISBN 0-7656-0504-X.